Prentútgáfa Stundarinnar kemur næst út þann 20. desember . Fyrir Guðs náð fjallar um atburði sem hafa skekið kaþólsku kirkjuna . Ásgeir H. Ingólfsson settist niður með François Ozon , einum þekktasta leikstjóra Frakka , og Swann Arlaud , einum aðalleikaranna þriggja , stuttu eftir frumsýninguna og spurði þá út í myndina og málið sem var kveikjan að henni . Misnotkunarhneyksli hefur skekið frönsku kirkjuna undanfarin misseri . Nú í mars síðastliðnum var Philippe Barbarin , erkibiskupinn í Lyon , fundinn sekur um að hafa hylmt yfir með barnaníði í kaþólsku kirkjunni – en presturinn Bernard Preynat þvældist lengi á milli sókna með hans vitund og misnotaði þar ítrekað barnunga pilta . Aðeins mánuði áður en að dómur féll var hins vegar frumsýnd mynd um atburðina á kvikmyndahátíðinni í Berlín . Hún vann Silfurbjörninn sem næstbesta myndin í aðalkeppninni og heitir Fyrir Guðs náð ( Grâce à Dieu ) og fjallar fyrst og fremst um fórnarlömb prestsins alræmda . Ég settist niður með François Ozon , einum þekktasta leikstjóra Frakka , og Swann Arlaud , einum aðalleikaranna þriggja , stuttu eftir frumsýninguna og spurði þá út í myndina og málið sem var kveikjan að henni . François Ozon hampar Silfurbirninum Fyrir Guðs náð hlaut Silfurbjörninn sem næstbesta myndin á kvikmyndahátíðinni í Berlín . Mynd : Berlinale „ Þetta er stórmál í Frakklandi , og raunar víðar , “ segir Ozon ...